చెన్నై: తమిళనాడు ముఖ్యమంత్రి పీఠం కోసం అన్నాడీఎంకే పార్టీలో నెలకొన్న ఆధిపత్య  పోరు పోలీసులకు పెద్ద తలనొప్పిగా మారింది. దీంతో ఓ. పన్నీర్ సెల్వం (ఓపీఎస్), ఈ. పళనిసామి (ఈపీఎస్) శిబిరాల మధ్య సామరస్యం పెంపొందించేదుకు ఐపీఎస్ అధికారులు నానా తంటాలు పడుతున్నారు. ఓసీఎస్, ఈపీఎస్లిద్దరూ పరస్పర ఆరోపణలతో కాకరేపుతుండగా... వారిని చూసుకుని కిందిస్థాయి నాయకత్వం కూడా మరింత రెచ్చిపోతోంది. ఇటీవల గోల్డెన్ బే రెస్టారెంటు వద్ద ఓ ఎమ్మెల్యే ఏకంగా ఐజీ అంతటి వ్యక్తిని నోటికొచ్చినట్టు తిట్టడంతో అక్కడున్న వారంతా ముక్కున వేలేసుకున్నారు. దీనిపై లీకైన వీడియో సొషల్ మీడియాలో విపరీతంగా వైరల్ అవుతోంది. ఎమ్మెల్యేలను కిడ్నాప్ చేశారంటూ దాఖలైన కేసుపై విచారించేందుకు కాంచిపురం ఎస్పీ ముత్తరాసి, సెంట్రల్ జోన్ ఐజీ సెంతమరై కన్నన్లతో కూడిన బృందం గొల్డెన్ బే రిసార్ట్స్కు వెళ్లింది. ఎమ్మెల్యేల పరిస్థితిపై ఆరా తీస్తుండగా వారంతా ఎస్పీని దుర్భాషలాడడం మొదలు పెట్టారు. ఓ ఎమ్మెల్యే ఏకంగా ఐజీని పట్టుకుని తీవ్రస్థాయిలో దుర్భాషలాడడంతో పోలీసులకు ఎమ్మెల్యేలకు మరింత వాగ్వాదం జరిగింది. ఈ పరిణామాలతో షాకయిన కాంచీపురం ఎస్పీ ఎమ్మెల్యేలను నిలదీశారు.. ‘‘ఐజీ అంతటి వ్యక్తిని నోటికొచ్చినట్టు ఎలా మాట్లాడతారు? ఐజీని పట్టుకుని ‘కుప్పై పొరుక్కి’ (చెత్తవేరుకునేవాడు) వంటి పదాలు మాట్లాడవచ్చా?’’ అని నిలదీశారు. సీఎం పీఠం కోసం తీవ్ర పోరాటం జరుగుతుండడంతో  రెండువారాలుగా తమిళనాడులో యుద్ధవాతావరణ నెలకొంది. దీనికి తోడు బుధవారం ఎమ్మెల్యేల దారుణమై ప్రవర్తన పోలీసులకు కొత్త తలనొప్పలు తెచ్చిపెట్టింది. కాగా ఐజీపీని తిట్టడంపై ఇంకా  ఎలాంటి ఫిర్యాదు చేయలేదని ఓ సీనియర్ పోలీసు అధికారి తెలిపారు. ‘‘ప్రస్తుతం ప్రభుత్వ అధికారాల బదిలీ సజావుగా జరగాలి. మా దృష్టి మొత్తం దానిమీదే. ఎమ్మెల్యే తిట్లదండకం సంగతి తర్వాత తేలుస్తాం... ఇప్పుడు కాదు’’ అని వెల్లడించారు.
chennai: tamilanadu mukhyamantri peetham kosam annadienke paartiiloo nelakonna aadhipatya  poru polisulaku pedda talanoppigaa maarindi. deentho oo. pannir selvam (ops), ee. palanisami (eps) sibirala madhya saamarasyam pempondincheduku ips adhikaarulu nana tantaalu padutunnaru. oss, eepeelididdaruu paraspara aaropanalato kaakareputundagaa... vaarini chusukuni kindisthaayi naayakatvam kuudaa marinta rechipotondi. iteevala golden bee restarentu vadda oo emmelye ekamgaa ig antati vyaktini notikochinattu tittadamtho akkadunna vaarantaa mukkuna velesukunnaru. deenipai leekaina veedio soshal medialo vipareetamgaa vairal avutondi. emmelyelanu kidnap chesaarantu daakhalaina kesupai vichaarinchenduku kanchipuram espy muttarasi, central jon ig sentamarai kannanlatho kuudina brundam golden bee resartsku vellindi. emmelyela paristhitipai aaraa teestundagaa vaarantaa espeeni durbhashaladadam modalu pettaaru. oo emmelye ekamgaa igni pattukuni teevrasthaayilo durbhaashalaadadamto polisulaku emmelyelaku marinta vaagwaadam jarigindi. ee parinaamaalatoe shakayina kanchipuram espy emmelyelanu niladeesaaru.. ‘‘ig antati vyaktini notikochinattu ela maatlaadataaru? igni pattukuni ‘kuppai porukki’ (chettaverukunevadu) vanti padaalu matladavacha?’’ ani niladeesaaru. cm peetham kosam teevra poratam jarugutundadamto  renduvaaraalugaa tamilanaadulo yuddhavaataavarana nelakondi. deeniki thodu budhavaaram emmelyela daarunamai pravartana polisulaku kotta talanoppalu tecchipettindi. kaga igpni tittadampai inka  elanti firyaadu cheyaledani oo seanier polisu adhikari telipaaru. ‘‘prastutam prabhutva adhikaaraala badili sajavuga jaragali. maa drushti mottam daanimeede. emmelye titladandakam sangati tarvaata telustam... ippudu kaadu’’ ani velladinchaaru.